Sekkura d amedya n tmeṭṭut taqbaylit, ur tt-yettaɣ ara leεdez txeddem ɣef uxxam-is d warraw-is d urgaz-is seg wul d nniya. Sekkura tameṭṭut i ibedden u teḥrez axxam-is, anda terra teḥrec ama d ccɣel n uxxam ama d win n lexla, d tin id-yekkren di lḥif seg wasmi meẓẓiyyet, yal ccɣel terra-as azal-ines, ur teǧǧa ula d-yiwen ad yewwet deg-s,tezga tecmumeḥ xas ul-is yeččur d urfan lameεna ayen yellan fell-as txedm-it, d tin irebban dderya-ines ɣef wayen yelhan, d tin iqudren akk medden, medden hennan-tt nettat thenna-ten.